EkBass/fiwiki-20250220-pages-articles huggingface dataset:
Agnieszka Radwańska

Agnieszka Roma Radwańska (s. 6. maaliskuuta 1989 Krakova) on puolalainen tennispelaaja. Hän voitti tyttöjen kaksinpelin mestaruuden Wimbledonissa vuonna 2005 loppuotteluvastustajanaan Tamira Paszek ja Ranskan avoimissa 2006 vastustajanaan Anastasija Pavljutšenkova. Radwańska eteni loppuotteluun vuoden 2012 Wimbledonissa. Välieriin hän on päässyt Australian avoimissa 2014 ja puolivälieriin Australian avoimissa 2008, 2011, 2012 ja 2013 sekä Wimbledonissa 2008 ja 2009. Hän on muissa Grand Slam -turnauksissa yltänyt parhaimmillaan neljännelle kierrokselle. WTA-kiertueella hän on saavuttanut 21 turnausvoittoa: 19 kaksinpelistä ja kaksi nelinpelistä. Kaksinpelin maailmanlistalla hän on ollut parhaimmillaan toisena heinäkuussa 2012. Radwańska valittiin WTA:n vuoden tulokkaaksi 2006. Hänen nuorempi sisarensa Urszula Radwańska on myös tennispelaaja. ==Turnausvoitot kaksinpelissä== N:o Pvm Turnaus Kenttä Finaalivastustaja Erävoitot 1\. 5. elokuuta 2007 Tukholma, Ruotsi Kova Vera Duševina 6–1, 6–1 2\. 10. helmikuuta 2008 Pattaya, Thaimaa Kova Jill Craybas 6–2, 1–6, 7–6(4) 3\. 24. toukokuuta 2008 Istanbul, Turkki Massa Jelena Dementjeva 6–3, 6–2 4\. 21. kesäkuuta 2008 Eastbourne, Yhdistynyt kuningaskunta Ruoho Nadja Petrova 6–4, 6–7(11), 6–4 5\. 7. elokuuta 2011 San Diego, Yhdysvallat Kova Vera Zvonarjova 6–3, 6–4 6\. 1. lokakuuta 2011 Tokio, Japani Kova Vera Zvonarjova 6–3, 6–2 7\. 9. lokakuuta 2011 Peking, Kiina Kova Andrea Petkovic 7–5, 0–6, 6–4 8\. 25. helmikuuta 2012 Dubai, Yhdistyneet arabiemiirikunnat Kova Julia Görges 7–5, 6–4 9\. 30. maaliskuuta 2012 Miami, Yhdysvallat Kova Marija Šarapova 7–5, 6–4 10\. 26. toukokuuta 2012 Bryssel, Belgia Massa Simona Halep 7–5, 6–0 11\. 6. tammikuuta 2013 Auckland, Uusi- Seelanti Kova Yanina Wickmayer 6–4, 6–4 12\. 11. tammikuuta 2013 Sydney, Australia Kova Dominika Cibulková 6–0, 6–0 13\. 22. syyskuuta 2013 Soul, Etelä-Korea Kova Anastasija Pavljutšenkova 6–7(6), 6–3, 6–4 14\. 10. elokuuta 2014 Montreal, Kanada Kova Venus Williams 6–4, 6–2 15\. 1. marraskuuta 2015 Singapore Kova Petra Kvitová 6–2, 4–6, 6-3 == Lähteet == == Aiheesta muualla == * Agnieszka Radwańskan kotisivut * Luokka:Puolalaiset tennispelaajat Luokka:Vuonna 1989 syntyneet Luokka:Elävät henkilöt
Tamira Paszek

Tamira Shelah Paszek (s. 6. joulukuuta 1990 Dornbirn) on itävaltalainen tennispelaaja. Paszek ylsi juniorina tyttöjen kaksinpelin finaaliin Wimbledonissa 2005 ja Yhdysvaltain avoimissa 2006. Aikuisten Grand Slam -turnauksissa hän on yltänyt parhaimmillaan puolivälieriin Wimbledonissa 2011. Toistaiseksi Paszek on voittanut urallaan kolme WTA-turnausta. Ensimmäinen voitto tuli syyskuussa 2006 Portorožin turnauksessa, johon hän pääsi mukaan karsinnan kautta, toinen voitto syyskuussa 2010 Québecissä, johon hän pääsi myös karsintojen kautta mukaan ja kolmas Eastbournessa vuonna 2012. WTA:n rankinglistalla hän on ollut parhaimmillaan 26:s (helmikuussa 2013). == Lähteet == * Luokka:Itävaltalaiset tennispelaajat Luokka:Vuonna 1990 syntyneet Luokka:Elävät henkilöt
Pirkanmaan Sosialidemokraatit

Pirkanmaan sosialidemokraattinen piirijärjestö (Pirkanmaan sosialidemokraatit) on SDP:n Pirkanmaan vaalipiirin käsittävä aluejärjestö. Piiriin kuuluu 120 puolueosastoa ja noin 6 500 jäsentä. Pirkanmaa on SDP:n piireistä toiseksi suurin.Etusivu (pirkanmaa.sdp.fi 2009) SDP sai Pirkanmaalta neljä kansanedustajaa vaaleissa 2015. SDP oli Pirkanmaan vaalipiirin (vuoteen 1995 Hämeen läänin pohjoinen vaalipiiri) suurin puolue 1907–1958. Puolue vei yli puolet edustajapaikoista vaaleihin 1945 asti. 1940-luvulta 1970-luvulle SDP kilpaili vaalipiirin ykköspaikasta SKDL:n kanssa. Kokoomus nousi haastajaksi 1970-luvulla. Joulukuussa 2019 tamperelaisesta Sanna Marinista tuli ensimmäinen Pirkanmaan piirijärjestöä edustanut sosialidemokraattinen pääministeri. == Kansanedustajat == * Pia Viitanen (1995–) * Jukka Gustafsson (1987–) * Sanna Marin (2015–) * Ilmari Nurminen (2015–) * Marko Asell (2007–2011, 2019–) ==Aikaisempia kansanedustajia== * Saara Karhu (1999-2015) * Tero Rönni (1999–2011) * Reino Ojala (1995-1999, 2003-2007) * Reijo Lindroos (1983-1999) * Pentti Lahti-Nuuttila (1979-1995) * Jermu Laine (1975-1987) * Riitta Järvisalo (1972-1979, 1982-1991) * Tellervo M. Koivisto (1970-1982) * Eino Loikkanen (1970-1983) * Pekka Kuusi (1966-1970) * Valdemar Sandelin (1962-1973) * Arvo Tuominen (1958-1962) * Anni Flinck (1954-1975) * Kustaa Alanko (1948-1966) * Toivo Mansner (1942-1925, 1947-1948) * Alpo Lumme (1933-1949) * Kaisa Hiilelä (1930-1958) * Hugo Aattela (1929-1945, 1949-1951) * Väinö Hakkila (1924-1945, 1948-1958) * Valfrid Eskola (1922-1924, 1927-1954) * Väinö Voionmaa (1922-1947) * Anni Huotari (1911-1918, 1922-1927) * Kaapo Murros (1910-1914) * Emil Saarinen (1910-1918, 1922-1929) * Jukka Pohjola (1909-1914, 1917) * Anton Huotari (1908-1910, 1911-1918) * Heikki Häyrynen (1907-1908, 1909-1915) * Penna Paunu (1907-1909, 1911-1917) ==Vaalit== Eduskuntavaalit {| class="prettytable" Vuosi Edustajat ÄänetTilastokeskuksen PX-Web-tietokannat: Eduskuntavaalit - aikasarjat ÄänetTilastokeskuksen PX-Web- tietokannat: Eduskuntavaalit - aikasarjat 1983 4 57 596 29,5 % 1987 4 52 042 27,4 % 1991 4 50 487 25,2 % 1995 6 69 153 30,5 % 1999 4 52 750 23,8 % 2003 5 63 382 25,6 % 2007 5 60 160 23,8 % 2011 4 59 201 21,6 % 2015 4 54 182 19,5 % 2019 5 66 109 22,1 % == Lähteet == Luokka:Pirkanmaan vaalipiiri Luokka:Suomen Sosialidemokraattisen Puolueen piirit
Sapa Inca

Sapa Inca () oli inkavaltion jumalkuningas. Hänestä käytettyjä arvonimiä olivat muun muassa Sapa Inka ("ainut inka"), Sapa ("ainut") ja Apu ("jumalallinen"). Sapa Incan arvo oli perinnöllinen ja periytyi yleensä isältä pojalle. Hallitsevan Sapa Incan puolisolla, josta käytettiin nimitystä Qoya, oli kuitenkin jonkin verran sananvaltaa päätettäessä, kuka pojista nimitettäisiin seuraajaksi. Inkojen ensimmäinen hallitsija oli tarumainen Manco Capac, joka asettui Cuzcoon. Inkojen mytologian mukaan Sapa Inca oli auringonjumala Intin poika ja sitä kautta jumalaista alkuperää. Sapa Inca oli valtakuntansa absoluuttinen hallitsija, mutta tästä huolimatta ylhäisöstä koostuvat byrokraatit osallistuivat valtakunnan hallitsemiseen. Sapa Inca kosultoi myös muumioituja edeltäjiään päätöksiä tehdessään. == Hurinin dynastia == *Manco Capac n. 1198–1228 *Sinchi Roca n. 1228–1258 *Lloque Yupanqui n. 1258–1288 *Mayta Capac n. 1288–1318 *Capac Yupanqui n. 1318–1348 == Hananin dynastia == *Inca Roca n. 1348–1378 *Yahuar Huacac n. 1378–1408 *Viracocha Inca n. 1408–1438 *Pachacuti 1438–1471 *Túpac Inca Yupanqui 1471–1493 *Huayna Capac 1493–1527 *Huascar 1527–1532 *Atahualpa 1532–33 ==Vilcabamban inkahallitsijat== Espanjalaisten valloitettua inkavaltion inkojen vastarintaa johtivat vielä Sapa Incat, mutta heillä ei enää ollut samanlaista kiistatonta asemaa kuin edeltäjillään. *Tupac Huallpa (1533) *Manco Inca Yupanqui (1533-1545) *Sayri Tupaq (1545-1560) *Titu Cusi (1560-1571) *Tupac Amaru == Lähteet == *
Urszula Radwańska

Urszula Radwańska (s. 7. joulukuuta 1990 Ahaus, Saksa) on puolalainen tennispelaaja. Hän on Agnieszka Radwańskan nuorempi sisar. Radwańska syntyi Ahausissa, Saksassa, mutta asuu Krakovassa. Hän voitti vuonna 2007 Agnieszkan kanssa nelinpelimestaruuden İstanbul Cupissa. Uransa ensimmäisessä Grand Slam -turnauksen pääsarjan ottelussaan Wimbledonissa 2008 Radwańska voitti Klára Zakopalován eräluvuin 6–1, 6–4, ja eteni toiselle kierrokselle, jolla hän hävisi kuudenneksi sijoitetulle Serena Williamsille lukemin 4–6, 4–6. == Lähteet == * === Viitteet === Luokka:Puolalaiset tennispelaajat Luokka:Vuonna 1990 syntyneet Luokka:Elävät henkilöt
Ruistankio

Ruistankio eli kitupellava eli camelina (Camelina sativa) on tavallisesti yksivuotinen, keltakukkainen ristikukkaiskasvi. Se on toisaalta ikivanha viljelyskasvi, toisaalta viljan viljelyyn ja käsittelytapoihin sopeutunut rikkakasvi, joka on perinteisesti levinnyt viljan siemenen mukana. Suomesta ruistankion siemeniä ja ituja on löydetty Laitilan Vainionmäen merovinkiaikaisen (vuosilta 575–800) kalmiston kaivauksissa. == Ulkonäkö ja koko == Ruistankio kasvaa jopa 120 cm korkeaksi. Sen kukat ovat kalpean keltaiset, pienet, ja niissä on neljä terälehteä. Lidut ovat 4–8 mm pitkiä, soikeita, ja niihin muodostuu 8–16 kellertävää siementä. == Levinneisyys == Ruistankio kasvaa villinä rikkaruohona Välimeren maissa ja Keski-Aasiassa. Suomessa sitä on vanhastaan esiintynyt satunnaisena rautateillä, myllyillä, satamissa ja harvoin myös pelloilla etelästä Oulun korkeudelle asti. Se on harvinaistunut 1900-luvun jälkipuoliskolla. == Käyttö ja viljely == Ruistankiota on viljelty jo esihistorialliselta ajalta alkaen sekä ruoka- että lääkekasviksi, ja siitä on tehty jopa lamppuöljyä. Se on noussut terveystietoisten kuluttajien suosioon uudelleen, koska sen öljyissä on hyvä rasvahappokoostumus ja etenkin poikkeuksellisen korkea omega-3-pitoisuus. Ruistankio on Suomessa toistaiseksi melko harvinainen viljelyskasvi, ja sen viljely on kiinni teollisuuden kysynnästä. Toistaiseksi se on ollut pientä, vuonna 2017 sitä viljeltiin vain 28 hehtaarin alueella. Suurinta sen viljely oli vuonna 2007 sitä viljeltiin noin 2 000 hehtaarin alueella. Maanviljelijöitä ruistankio alkoi kiinnostaa 1980-luvulla, koska se on aikainen ja runsassatoinen öljykasvi. Vuodesta 2008 alkaen ruistankioviljelmistä on voinut saada satovahinkokorvauksia. Japan Airlines kokeilee camelinaa yhdessä Boeing 747-300 -lentokoneensa moottorissa. Sekoituksessa on 50 % tavallista polttoainetta, 42 prosenttia camelinaa, 8 prosenttia öljyjatropa-pensaan siemenöljyä ja vajaa puoli prosenttia levää. Ruistankiosta saatavaa öljyä käytetään nimellä camelinaöljy margariinien ainesosana. == Lähteet == == Aiheesta muualla == * * Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Viitattu 5.9.2020 * * * * * * Luokka:Tankiot Luokka:Lääkekasvit Luokka:Ihmisravinnoksi käytetyt kasvit Luokka:Öljykasvit
I.N.R.I.

I.N.R.I. on brasilialaisen metalliyhtyeen Sarcófagon albumi, joka julkaistiin vuonna 1987. Albumia pidetään black ja death metalin virstanpylväänä, ja julkaisunsa aikoihin sitä pidettiin kiistanhaluisena. Yhdysvaltalaiset musiikkilehdet ovat äänestäneet I.N.R.I.:n kymmenen parhaan black ja death metal -albumin joukkoon. Sarcófago tuli kuuluisaksi I.N.R.I.:n suosion johdosta. Sadat yhtyeet ovat äänittäneet sittemmin yhtyeen kappaleita, ja suurin osa kappaleista on tältä levyltä. Albumi nauhoitettiin elokuussa 1987 J.G. -studiolla Brasilian Belo Horizontessa. Albumin tuottivat Tarso Senra (tuotti myös Sepulturan Schizophrenia-albumin) ja "Gauguin". Albumin miksasivat João Guimarães ja Sarcófagon jäsenet.THE WORST - I.N.R.I. (1987) The Worst (Sarcófagon epävirallinen kotisivu). Viitattu 7.12.2009. Alun perin albumi julkaistiin omakustanteena kasetilla, jonka kansi oli mustavalkoinen ja kotikopiokoneella monistettu. Sittemmin brasilialainen levy-yhtiö Cogumelo Records julkaisi albumin uudestaan. Sen jälkeen albumista on otettu lukemattomia uusintapainoksia kolmella eri kansikuvalla: oranssilla, sinisellä ja ruskealla.Sarcófago - INRI Metal Archives. Viitattu 7.12.2009. ==Kappaleet== Alkuperäinen julkaisu sisältää yhdeksän kappaletta ja on kestoltaan 28:16. A-puoli (Ascenssion): # * "Satanic Lust" − 3:10 # * "Desecration of Virgin" − 1:59 # * "Nightmare" − 5:38 # * "I.N.R.I." − 2:07 B-puoli (Fall): # * "Christ's Death" − 3:37 # * "Satanas" − 2:05 # * "Ready to Fuck" − 3:27 # * "Deathrash" − 1:36 # * "The Last Slaughter" − 4:37 Cogumelo Records julkaisi albumin 15 kappaleen CD-versiona vuonna 2002. Kappaleet 10-12 otettiin Warfare Noise I -kokoelmalta, kappaleet 13-15 taas olivat livelevytyksiä Argentiinan kiertueelta. Kappalelista luetteloi 10. & 11\. kappaleen yhdeksi kappaleeksi nimellä "Recrucify / The Black Vomit". Kokonaiskesto on 45:28. # * "Recrucify" − 2:29 # * "Black Vomit" − 2:23 # * "Satanas (Demo)" - 2:02 # * "Nightmare (Live)" − 6:05 # * "The Black Vomit (Live)" − 2:22 # * "Satanas" (Live)" − 2:03 === Nuclear War Now!:n versio === Nuclear War Now! Productions on julkaissut rajoitetun tuhannen kappaleen kuvavinyyliversion, jonka mukana tulee kirjanen, joka sisältää Sarcófagon diskografian, historian, sanoitukset, valokuvia, haastatteluja, fanzine-artikkeleja ja värillisen julisteen. Lisäksi versiossa on kaksi bonuskappaletta Warfare Noise I -kokoelmalta: # * "Recrucify / The Black Vomit" # * "Satanas" Painokseen sisältyy useita eri versioita albumista: * normaali versio (800 kpl) * erikoisversio, mm. logo kiiltävällä maalilla, tarroja ja erilainen juliste (200 kpl) * testipainos, mustalla vinyylillä (10 kpl) * testipainos, valkoinen vinyyli ilman bonusmateriaalia (10 kpl) ==Kokoonpano== * Antichrist (Wagner Lamounier) − laulu * Incubus (Geraldo Minelli) − basso * Butcher (Zéder) − kitara * D. D. Crazy (Eduardo) − rummut Sanoitukset on kirjoittanut Wagner Lamounier, kappaleet ovat Sarcófagon yhdessä laatimia. == Lähteet == Luokka:Vuoden 1987 albumit Luokka:Vuoden 1987 esikoisalbumit Luokka:Sarcófagon albumit
Elevator Action

Elevator Action () on Taiton kehittämä kolikkopeli, joka julkaistiin vuonna 1983. Pelin pääosassa on hissien täyttämään rakennukseen soluttautuva vakooja, jonka tehtävänä on kerätä salaisia asiakirjoja. Ensijulkaisunsa jälkeen Elevator Action on sovitettu usealle alustalle 3 vuosikymmenen aikana. Vuonna 1994 se sai jatko-osan Elevator Action Returns. Pelistä on myös tehty remake Playstation 3:lle nimeltä Elevator Action Deluxe. ==Pelaaminen== Elevator Actionissä ohjataan 30-kerroksisessa rakennuksessa Agentti 17:nä tunnettua vakoojaa, jonka koodinimi on "Otto". Pelaajan on etsittävä kaikki rakennukseen kätketyt dokumentit, jotka löytyvät punaisten ovien takaa. Rakennuksen sisään käydään katosta, josta on laskeuduttava alimpaan kerrokseen. Rakennusta vartioivat tuliasein varustautuneet agentit. Ovien taakse piiloutuneita vihollisia voidaan vahingoittaa Oton omalla aseella, jolla on mahdollista joko ampua suoraan kohdetta kohti tai pudottaa lamppu tämän päähän. Muita vahingoittamiskeinoja ovat agenttien potkiminen ja hissi, jolla voidaan laskeutua vihollisen päälle. Otto menettää yhden elämistään, mikäli luoti osuu häneen. Vaaroihin kuuluu myös itse rakennus, sillä pelihahmo voi esimerkiksi pudota tyhjään hissikuiluun. Kerrosten vaikeustaso kasvaa alaspäin mentäessä, mikä ilmenee aiempaa suuremmissa vihollismäärissä ja monimutkaisemmissa hissijärjestelmissä. Pelaajan päästessä pohjakerrokseen asiakirjat mukanaan Otto pakenee paikalta autollaan ja siirtyy seuraavaan rakennukseen. ==Aiheesta muualla== * * * * Luokka:Vuoden 1983 videopelit Luokka:Taiton kolikkopelit Luokka:Sega SG-1000 -pelit Luokka:Sharp X1 -pelit Luokka:FM-7-pelit Luokka:NEC PC-8801 -pelit Luokka:Amstrad CPC -pelit Luokka:Commodore 64 -pelit Luokka:Atari 2600 -pelit
Ayu Kitaura

Ayu Kitaura (s. 26. marraskuuta 1992) on japanilainen näyttelijä. Hänellä oli isot roolit elokuvissa Dare mo shiranai eli Nobody Knows (Hirokazu Koreeda, 2004) ja Wool 100% (Mai Tominaga, 2006). == Aiheesta muualla == * Luokka:Japanilaiset näyttelijät Luokka:Vuonna 1992 syntyneet Luokka:Elävät henkilöt
Polona Hercog

Polona Hercog (s. 20. tammikuuta 1991 Maribor, Slovenia) on slovenialainen tennispelaaja. Hän on voittanut urallaan kaksi WTA-turnausta kaksinpelissä ja kaksi nelinpelissä. Ensimmäisellä kerralla hänen nelinpeliparinaan oli Barbora Záhlavová-Strýcová ja toisella kerralla Julia Görges. Hän on sijoittunut WTA:n rankinglistalla parhaimmillaan kaksinpelissä sijalle 35 syyskuussa 2011. Hercog ylsi vuonna 2008 İstanbul Cupissa nelinpelin finaaliin parinaan uusiseelantilainen Marina Erakovic. Kaksikko kuitenkin hävisi Jill Craybasille ja Olga Govortsovalle. Ranskan avoimissa 2009 hän voitti ensimmäisen kaksinpeliottelunsa Grand Slam -turnauksen pääsarjassa pudottamalla jatkosta 23:nneksi sijoitetun Alisa Kleybanovan eräluvuin 6–2, 4–6, 6–1. Toisella kierroksella hän hävisi Aravane Rezaïlle lukemin 6–3, 4–6, 2–6. Ranskan avoimissa 2010 hän voitti toisella kierroksella sijalle 24 sijoitetun Lucie Safarovan 6–1, 6–2 ja eteni ensimmäistä kertaa Grand Slam -turnauksessa kolmannelle kierrokselle. Kolmannella kierroksella Flavia Pennetta pudotti hänet jatkosta. Yhdysvaltain avoimissa 2010 Hercog hävisi ensimmäisellä kierroksella Mandy Minellalle. Vuonna 2011 Hercoq saavutti ensimmäisen WTA- turnausvoittonsa kaksinpelissä, kun hän voitti Swedish Openin loppuottelussa Johanna Larssonin. Hän voitti saman turnauksen myös seuraavana vuonna. == Aiheesta muualla == * * Luokka:Slovenialaiset tennispelaajat Luokka:Vuonna 1991 syntyneet Luokka:Elävät henkilöt
Heaven Shall Burn...When we are Gathered

Heaven Shall Burn... When We Are Gathered on ruotsalaisen black metal -yhtyeen Mardukin neljäs studioalbumi. Se äänitettiin ja miksattiin The Abyssissa tammikuussa 1996 ja julkaistiin 1. heinäkuuta samana vuonna. Albumi uudelleenjulkaistiin bonuskappaleiden kera 27. kesäkuuta 2006. Heaven Shall Burn... When We Are Gathered on Mardukin ensimmäinen albumi, jossa on laulajana Legion (Erik Hagstedt) ja miksaajana Peter Tägtgren. Albumi muutti yhtyeen tyyliä ja teki yhtyeestä tunnetumman. Saksalainen deathcore -yhtye Heaven Shall Burn nimesi itsensä tämän albumin mukaan. ==Kappaleet== # "Summon the Darkness" – 0:21 # "Beyond the Grace of God" – 5:17 # "Infernal Eternal" – 4:41 # "Glorification of the Black God" – 4:52 # "Darkness it Shall Be" – 4:40 # "The Black Tormentor of Satan" – 4:15 # "Dracul va Domni Din Nou in Transilvania" – 5:39 # "Legion" – 5:55 ===Bonuskappaleet=== # * "Beyond the Grace of God" (demoversio) – 5:21 # * "Glorification" (demoversio) – 4:07 # * "Black Tormentor"/"Shadow of our Infernal King" (demoversio) – 4:20 # * "Infernal Eternal"/"Towards the Land of the Damned" (demoversio) – 4:36 ==Kokoonpano== * Legion – laulu * Morgan Steinmeyer Håkansson – kitara * B. War – basso * Fredrik Andersson – rummut * Peter Tägtgren – miksaus == Arvostelut == * Metalliluola: 9+/10Marduk – Heaven Shall Burn… When We Are Gathered (1996) Viitattu 19.10.2022. == Lähteet == == Aiheesta muualla == * * Luokka:Vuoden 1996 albumit Luokka:Mardukin albumit
Marina Erakovic

Marina Erakovic (s. 6. maaliskuuta 1988) on uransa vuonna 2018 lopettanut uusiseelantilainen tennispelaaja. Hän syntyi Splitissä, Kroatiassa, mutta muutti vuonna 1994 Aucklandiin, Uuteen-Seelantiin. Hän aloitti lajinsa kuusivuotiaana. Erakovic voitti Michaëlla Krajicekin parina tyttöjen nelinpelin mestaruuden Yhdysvaltain avoimissa 2004. Hän ylsi vastaavaan voittoon Australian avoimissa 2005 parinaan Viktoryja Azarenka. Erakovic aloitti ammattilaisuransa 2006. Ensimmäisen WTA-turnausvoittonsa kaksinpelissä hän saavutti helmikuussa 2013 Memphisin turnauksessa. == Lähteet == * === Viitteet === == Aiheesta muualla == *Marina Erakovicin kotisivut Luokka:Uusiseelantilaiset tennispelaajat Luokka:Vuonna 1988 syntyneet Luokka:Elävät henkilöt
Megatron Braineater

Megatron Braineater on kirjailijanimi, jota käyttää Maria Candia. Hän on julkaissut tieteisromaanin Kapteeni Shiva 2007. Kirjan julkaisi pienlevymerkki Flamongo, ja teoksen yhteyteen kuuluu musiikki-cd. Kirjassa olennot eivät syö lihaa, rakastavat rauhaa ja kykenevät vaihtamaan sukupuoltaan. Helsingissä asuva Candia opiskelee kirjallisuutta ja työskentelee kääntäjänä.Nyt/Helsingin Sanomat nro 38/2007 == Lähteet == == Aiheesta muualla == * SF Rediscovery. Myspace. * Markku Soikkeli: Kapteeni Shiva. Portti 4/2007. Luokka:Suomalaiset tieteiskirjailijat Luokka:Syntymävuosi puuttuu Luokka:Elävät henkilöt
Nattens Madrigal

Nattens madrigal - Aatte hymne til ulven i manden (Yön madrigaali - kahdeksan hymniä sudelle ihmisessä) on norjalaisen black metal -yhtyeen Ulverin kolmas studioalbumi. Se on konseptialbumi, ja kertoo ihmisestä joka, Saatanan pyrkimyksien kautta, antaa periksi lykantropialle ja pedolle sisällään. Se on jyrkkä muutos yhtyeen edelliseltä albumilta, Kveldssangerilta, joka oli täysin akustinen albumi. Väitetään, että albumi äänitettiin ulkona norjalaisessa metsässä, ja että tästä johtuu albumin huono äänenlaatu. ==Kappaleet== # # # # # # # # ==Kokoonpano== * Garm – laulu, sanoitukset * Håvard Jørgensen – kitara * Torbjørn Pedersen (Aismal) – kitara * Erik Olivier Lancelot (AiwarikiaR) – rummut * Skoll – basso * Anders G. Offenberg Jr. – miksaus * Audun Strype – miksaus * Helge Sten – miksaus * Tanya "Nacht" Stene – albumin kansikuva, valokuvaus * Mortern Andersen – valokuvaus * Helene Broch – valokuvaus * Torgrim Røvreit – valokuvaus ==Lähteet== ==Aiheesta muualla== * * Luokka:Ulverin albumit Luokka:Konseptialbumit Luokka:Vuoden 1996 albumit
La Masquerade Infernale

La Masquerade Infernale on norjalaisen avant garde metal -yhtyeen Arcturuksen toinen studioalbumi, joka julkaistiin vuonna 1997. Albumi muutti yhtyeen tyyliä huimasti edelliseltä albumilta Aspera Hiems Symfonialta. Musiikissa on käytetty enemmän syntetisaattoreja ja sampleja, jotka ovat usein tärkeämmässä roolissa kuin kitarat. Albumin teemat pyörivät teatterin, kirjallisuuden ja Saatanan ympärillä. La Masquerade Infernalea pidetään yleisesti Arcturuksen parhaana albumina ja yhtenä parhaimmista esimerkeistä avant-garde metalista. Albumi uudelleenjulkaistiin vuonna 2003 levy-yhtiöstä Candlelight Records. Uudelleenjulkaisu on masteroitu uudelleen, ja siinä ei ole piilotettua kappaletta ennen kappaletta 1. ==Kappaleet== # * # # # # # # # # ==Tekijät== ===Yhtyeen kokoonpano=== * G. Wolf - laulu, samplet * Steinar Sverd Johnsen - koskettimet * Hellhammer - rummut * Knut M. Valle - kitara * Hugh Steven James Mingay aka "Skoll" - basso ===Vierailijat=== * Simen "ICS Vortex" Hestnæs - laulu kappaleessa "The Chaos Path", taustalaulu kappaleissa "Master Of Disguise" ja "Painting My Horror" * Carl August Tidemann - kitara kappaleissa "Ad Astra" ja "Of Nails And Sinners" * Idun Felberg - kornetti kappaleessa "Ad Astra" * Erik Olivier Lancelot aka "AiwarikiaR" - huilu kappaleessa "Ad Astra" * Svein Haugen - kontrabasso * Vegard Johnsen - viulu * Dorthe Dreier - alttoviulu * Hans Josef Groh - sello == Aiheesta muualla == * * Luokka:Vuoden 1997 albumit Luokka:Arcturuksen albumit
Janko Prunk

Janko Prunk () (s. 30. joulukuuta 1942 Loka pri Zidanem Mostu, Slovenia) on slovenialainen historioitsija. Prunk valmistui Ljubljanan yliopistosta vuonna 1966 ja hankki maisterintutkintonsa samasta yliopistosta vuonna 1972. Hän valmistui filosofian tohtoriksi vuonna 1976 väittelemällä slovenialaisen kristillissosialistisen liikkeen ja Slovenian kommunistiliiton suhteesta, joka oli kiistelty aihe. Vuosina 1984 ja 1988 hänet palkittiin Alexander von Humboldt -säätiön stipendillä, joka mahdollisti hänen jatko-opiskelunsa Kölnissä ja Freiburgissa. Myöhemmin hän työskenteli tutkijana Freiburgin yliopistossa. Vuosina 1966–1995 hän teki yhteistyötä laitoksen kanssa modernille historialle Ljubljanassa. Nykyään hän työskentelee professorina yhteiskuntatieteen tiedekunnassa Ljubljanan yliopistossa. == Julkaisut == Janko Prunk on kirjoittanut yli 350 erikoisartikkelia ja useita kirjoja. == Aiheesta muualla == * Kotisivut * Slovenian alueen historiaa * Slovenian Historia Luokka:Historioitsijat Luokka:Slovenialaiset kirjailijat Luokka:Vuonna 1942 syntyneet Luokka:Elävät henkilöt
Aleksandre Orbeliani

Prinssi Aleksandre Orbeliani (Džambakur-Orbeliani, , 24. toukokuuta 1802 – 28. joulukuuta 1869) oli georgialainen romantiikan ajan runoilija, näytelmäkirjailija, journalisti ja historioitsija. Hän kuului aateliseen Orbeliani-sukuun. Aleksandre Orbeliani syntyi Tiflisissä (Tbilisissä), joka kuului tuolloin Venäjän keisarikuntaan, prinssi Vakhtang Orbelianille ja prinsessa Tekle Bagrationille. Tekle oli Georgian toiseksi viimeisen kuninkaan Erekle II:n rakastettu tytär. Vuonna 1817 hän liittyi Venäjän armeijaan. Hän kuitenkin johti äitinsä ja veljensä Vakhtangin kanssa epäonnistunutta vallankaappausyritystä Venäjän hallintoa vastaan vuonna 1832. Salaliittoon kuuluneet aikoivat kutsua Venäjän virkamiehet Kaukasukselle suuriin tanssiaisiin, joissa heille annettaisiin mahdollisuus kuolla tai antautua. Juonen epäonnistumisen jälkeen Orbeliani pidätettiin ja karkotettiin Orenburgiin, josta hän ei kyennyt palaamaan ennen vuotta 1840. Pieleen mennyt kapina ja siitä langetettu suhteellisen vähäinen rangaistus saivat monet kapinalliset näkemään Georgian itsenäisyyden lopullisesti menetettynä, ja heidän oli pakko sopeutua Venäjän autokratiaan. Surunsa kadonneesta menneisyydestä ja omaperäisen georgialaisen hallitsijadynastian kaatumisesta he muunsivat romanttiseksi runoudeksi. Orbelianin onnistuneimmat teokset ovat vuonna 1832 laadittu allegorinen runo Mtovare (, "kuu") ja patrioottinen novelli Umanko siskhli (, "tarhraton veri") kolmesta nunnasisaruksesta, jotka mieluummin kuolevat kuin luopuvat uskostaan persialaisen hyökkäysarmeijan komentajan vaatimuksesta; komentaja on sisarusten teosta niin vaikuttunut, että hänen on kuoltava heidän kanssaan. Orbeliani kirjoitti myös useita näytelmiä, mutta hänen kiinnostuksensa lehdistöön nousi niitä merkittävämmäksi. Hän oli perustamassa Tsiskari-lehden toimituskuntaa, ja usean vuoden ajan se muodosti Georgian aikakauslehdistön selkärangan. Orbeliani kanavoi lehden kautta yrityksensä georgian kirjakielen standardisoimiseksi ja elvytti kielen arkaaisia ilmauksia. Hän oli myös yksi ensimmäisistä georgialaisista kirjailijoista, joka kiinnostui kansanrunouden keräämisestä. Hän kirjoitti useita teoksia Georgian historiasta ja kulttuurista. == Lähteet == Luokka:Georgialaiset kirjailijat Luokka:Vuonna 1802 syntyneet Luokka:Vuonna 1869 kuolleet
Topkani

Topkani oli vuosina 2007–2013 toiminut MTV Oy:n omistama verkkopelisivusto. Topkanissa oli lähes 300 peliä. Sivusto oli suomenkielinen. Topkanin yhteistyökumppaneita olivat muun muassa King.com, Bigpoint sekä Bonnier Gaming. == Topkanin pelaaminen == Topkanin pelit oli jaoteltu kuuteen luokkaan: pulma-, toiminta-, sana-, kortti-, strategia- ja urheilupelit. Topkanissa pelaaminen oli ilmaista ja kaikenikäisille sallittua, mutta yli 18-vuotiaat voivat osallistua myös maksullisiin taitopeliturnauksiin, joissa palkintona oli rahaa. Topkanissa oli yksin pelattavia pelejä sekä kaksin tai verkon yli useampaa pelaajaa vastaan pelattavia pelejä. Osa peleistä oli selaimessa pelattavia verkkopelejä ja osa omalle tietokoneelle ladattavia pelejä. Pelivalikossa oli lisätietoa kunkin pelin juonesta, säännöistä, teknisistä vaatimuksista sekä pelimuodosta (yksipelattava vai moninpelattava). == Lähteet == * == Aiheesta muualla == * (Web Archive) Luokka:Videopelisivustot Luokka:MTV
Aruban jalkapallomaajoukkue

Aruban jalkapallomaajoukkue on jalkapallojoukkue, joka edustaa Arubaa lajin kansainvälisissä kilpailuissa. Joukkuetta hallinnoi Aruban jalkapalloliitto. Maa osallistuu vuosittain järjestettävään ABCS-turnaukseen, johon osallistuvat sen lisäksi Bonaire, Curacao sekä Suriname. == MM-kisat == * 1930–1986: ei osallistunut, osana Alankomaiden Antilleja * 1990–1994: ei osallistunut * 1998–2010: karsiutui == Pelaajia == * Randell Harrevelt * Ronny Nouwen ==Lähteet== Luokka:Jalkapallomaajoukkueet Luokka:Aruban urheilu
Charles Martinet

Charles Martinet (s. 17. syyskuuta 1955 San José, Kalifornia, Yhdysvallat) on yhdysvaltalainen ääninäyttelijä, joka tunnetaan parhaiten Nintendo-maskotti Marion alkuperäisenä äänenä. Hän on ääninäytellyt muitakin Mario-pelien hahmoja, kuten Luigia ja Warioa. Kertomansa mukaan Martinet sai ääniroolin yllättäen. Hän saapui koe-esiintymisiin kutsumatta ja myöhässä. Siellä Martinetia pyydettiin esittämään italialaista putkimiestä Brooklynista. Martinet teki ensiesiintymisensä Marion ääninäyttelijänä vuonna 1995 julkaistussa Mario's FUNdamentals -strategiapelissä. Sen jälkeen hän on toiminut hahmon äänenä yli 40 pelissä. Hänen näyttelijäntyötään on käytetty sekä pelien englannin- että japaninkielisissä versioissa. Martinetilla on ollut myös sivurooleja useissa televisiosarjoissa. Mario-sarjan ohella Martinet on työskennellyt myös muiden videopelien parissa. Niihin lukeutuvat muun muassa nyrkkeilypelin Super Punch-Out!! Super Nintendo -versio, The Elder Scrolls V: Skyrim, Jet Set Radio Future, Skies of Arcadia ja The Lord of the Rings: The Return of the King. Nintendo tiedotti 21. elokuuta 2023 Martinetin jättävän roolinsa Mariona ja muina Nintendon hahmoina ja siirtyvän "Mario- lähettilääksi". Hänet korvasi Kevin Afghani Marion ja Luigin äänenä alkaen Super Mario Bros. Wonder -pelistä. ==Lähteet== == Aiheesta muualla == * Charles Martinet MobyGamesissa * Charles Martinet TV.comissa * Charles Martinet Voice Chasersissa Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1955 syntyneet Luokka:Amerikanranskalaiset Luokka:Elävät henkilöt
Juho Koskelo

Juho Koskelo (1870 Kuopio - 1942 New York CityKukkonen, Einari (2001). Lännen lokarit. s. 44–45.) oli amerikansuomalainen muusikko ja laulaja. Hän oli 1900-luvun alkupuolen tuotteliain amerikansuomalainen levylaulaja, joka levytti vuosina 1910-1923 yli sata kappaletta. Koskelo muutti Yhdysvaltoihin vuosisadan vaihteessa ja toimi kuoronjohtajana ja sellistinä soittaen useissa orkestereissa. Koskelo levytti pääosin kansanlauluja, marsseja ja muita aatteellisia kappaleita ja hän levytti myös ruotsiksi. Ainoat kevyempää tanssimusiikkia edustaneet levykset olivat J. Alfred Tannerin ”Kulkurin valssi” (1921) ja ”Orpopojan valssi” (1923). == Lähteet == * === Viitteet === == Aiheesta muualla == * Juho Koskelon kappaleita Raita-tietokannassa (mp3) Luokka:Amerikansuomalaiset henkilöt Luokka:Suomalaiset laulajat Luokka:Vuonna 1870 syntyneet Luokka:Vuonna 1942 kuolleet
Fukiya

Fukiya on bambusta tehty puhallusputki. Fukiya oli ninjan perusaseita. Fukiyalla ammuttiin yleensä noin viisi senttiä pitkiä nuolia, fukibareja. Ninjojen käytössä fukibarit yleensä olivat myrkytettyjä. Koska fukiyalla ammuttaessa ei kuulunut juuri yhtään ääntä ninjan piilopaikkaa ei huomattu. Fukiyaa käytettiin myös snorkkelina, kun ninja oli veden alla. == Aiheesta muualla == *Fukiya FAQ Luokka:Aseet
Vakhtang Orbeliani

Vakhtang Orbeliani (, 5. huhtikuuta 1812 – 29. syyskuuta 1890) oli georgialainen romantiikan ajan runoilija ja sotilas Venäjän keisarikunnan palveluksessa. Hän kuului aateliseen Orbeliani-sukuun. Vakhtang Orbeliani syntyi Tiflisissä (Tbilisissä), joka kuului tuolloin Venäjän keisarikuntaan, prinssi Vakhtang Orbelianille ja prinsessa Tekle Bagrationille. Tekle oli Georgian toiseksi viimeisen kuninkaan Erekle II:n rakastettu tytär. Hän oli läheistä sukua kahdelle muulle romantiikan ajan runoilijalle: Aleksandre Orbeliani oli hänen veljensä ja Grigol Orbeliani serkkunsa. Hän opiskeli Tiflisin aatelistokoulussa ja pääsi Pietarin paašijoukkoihin, muttei kuitenkaan valmistunut ja palasi synnyinmaahansa vuonna 1832 johtamaan epäonnistunutta vallankaappausyritystä Venäjän valtaa vastaan. Salaliittoon osallistuneet aikoivat kutsua Venäjän virkamiehet Kaukasukselle suuriin tanssiaisiin, joissa heille olisi annettu mahdollisuus kuolla tai antautua. Juonen paljastumisen jälkeen Orbeliani pidätettiin ja tuomittiin kuolemaan, mutta tuomio peruutettiin ja hänet karkotettiin Kalugaan. Pieleen mennyt kapina ja siitä langetetut suhteellisen vähäiset rangaistukset saivat monet kapinalliset näkemään Georgian itsenäisyyden lopullisesti menetettynä, ja heidän oli pakko sopeutua Venäjän autokratiaan. Surunsa kadonneesta menneisyydestä ja omaperäisen georgialaisen hallitsijadynastian kaatumisesta he muunsivat romanttiseksi runoudeksi. Vuonna 1838 Orbeliani liittyi Venäjän asevoimiin ja palveli Nižni Novgorodin rakuunarykmentissä. Suurimman osan sotilasurastaan hän kamppaili kapinallisia vuoristokansoja vastaan Kaukasuksen sodassa. Hänet asetettiin Georgian krenatöörirykmentin komentajaksi vuonna 1855 ja ylennettiin kenraalimajuriksi vuonna 1860. Vuosina 1858–1863 hän toimi erilaisissa hallinto- ja sotilastehtävissä Pohjois-Kaukasuksella, esimerkiksi Kabardan ja Terekin piirikuntien komentajana. Myöhemmin hän toimi talonpoikien neuvoston jäsenenä ja työskenteli sovittelijana. Isoveljensä Aleksandren tavoin hänen runoutensa käsittelee pakkomielteisesti Georgian monarkian tuhoutumista 1700-luvun lopussa. Hän yrittää runoissaan löytää lohtua kristitystä kärsivällisyydestä. Hänen parhaita runojaan dominoi Georgian kristinuskon pyhä kuva, Pyhän Ninon viiniköynnösristi. == Lähteet == == Aiheesta muualla == Luokka:Georgialaiset kirjailijat Luokka:Kapinajohtajat Luokka:Vuonna 1812 syntyneet Luokka:Vuonna 1890 kuolleet
Juliana Silveira

Juliana Bragança Saúda Silveira (s. 12. maaliskuuta 1980) on brasilialainen näyttelijä ja laulaja. Hän syntyi Santosissa, São Paulon osavaltiossa. Silveira tunnetaan rooleista televisiosarjoissa Malhação ja Floribella. == Aiheesta muualla == * Luokka:Brasilialaiset näyttelijät Luokka:Vuonna 1980 syntyneet Luokka:Elävät henkilöt
Vaarit vauhdissa

Vaarit vauhdissa (Alt und durchgeknallt) on saksalainen televisiosarja, jonka päähenkilöinä on joukko eläkeläisiä. Yle TV2 esitti sarjaa lauantai- aamupäivisin. Sarjassa esiintyvät mm. Dorothea Walda, Andrea Brix ja Philipp SonntagZelluloid.de Sarjan on ohjannut Matthias Kitter.IMDB == Lähteet == == Aiheesta muualla == *Virallinen kotisivu Luokka:Saksalaiset komediasarjat
They Will Return

They Will Return on Kalmahin toinen albumi, joka julkaistiin vuonna 2002. Kokoonpano poikkesi edellisen albumiin verrattuna siten, että Petri Sankalan tilalle tuli Janne Kusmin ja Altti Vetäläisen tilalle Timo Lehtinen. ==Kappaleet== # # # # # # # # # == Kokoonpano == * Pekka Kokko – laulu, kitara * Antti Kokko – soolokitara * Janne Kusmin – rummut * Timo Lehtinen – basso * Pasi Hiltula – koskettimet === Vierailevat muusikot === * Mikko "Deep Throat" Talala – taustalaulu === Tuotanto === * Ahti Kortelainen – tuottaja, äänittäjä, miksaaja * Mika Jussila – masteroija * Juha Vuorma – grafiikka * Auvo Tuomaala – valokuvat == Arvostelut == * Allmusic: Allmusic review * Sputnikmusic: Sputnikmusic == Aiheesta muualla == * * == Lähteet == Luokka:Kalmahin albumit Luokka:Vuoden 2002 albumit
Louisa Lytton

Louisa Claire Lytton (s. 7. helmikuuta 1989) on brittiläinen näyttelijä. Hän esiintyi vuosina 2005–2006 Ruby Allenin roolissa televisiosarjassa EastEnders. Vuonna 2007 Lytton aloitti Beth Greenin roolin poliisisarjassa The Bill. Hän on myös tanssinut Strictly Come Dancing -show’ssa. Vuoden 2009 aikana valmistuneessa elokuvassa American Pie Presents: The Book of Love Lytton esitti Imogenia. == Aiheesta muualla == * Luokka:Brittiläiset näyttelijät Luokka:Vuonna 1989 syntyneet Luokka:Elävät henkilöt
Andrew Lancel

Andrew Lancel (s. 3. elokuuta 1970) on brittiläinen näyttelijä. Hänet tunnetaan rooleista muiden muassa poliisisarjassa The Bill ja lääkärisarjassa Cardiac Arrest. Lancel sai 7. joulukuuta 2007 Louise-vaimon kanssa ensimmäisen lapsensa, Isaac-pojan. Hänet tiedetään Everton FC:n kannattajaksi. == Aiheesta muualla == * Viralliset sivut * Luokka:Brittiläiset näyttelijät Luokka:Vuonna 1970 syntyneet Luokka:Elävät henkilöt
George Lopez

George Lopez (s. 23. huhtikuuta 1961) on yhdysvaltainmeksikolainen koomikko ja näyttelijä. Hän syntyi Los Angelesissa Kaliforniassa. Lopez nousi maineeseen stand up -koomikkona. Hän on esiintynyt myös elokuvissa ja julkaissut komediastaan levyjä, jotka ovat tuoneet tähdelle Grammy-ehdokkuuksiakin. Vuosina 2002–2007 hän oli George Lopez -televisiosarjan pääosassa. Ohjelman muita esiintyjiä olivat Constance Marie, Belita Moreno, Masiela Lusha, Luis Armand Garcia, Valente Rodriguez, Emiliano Díez ja Aimee Garcia. Lopezilla on tähti Hollywood Walk of Famella. Kärsittyään munuaistaudista hän sai vuonna 2005 munuaisensiirrossa terveen sisäelimen Ann-vaimoltaan. ==Aiheesta muualla== * Virallinen sivusto * Luokka:Yhdysvaltalaiset koomikot Luokka:Hollywood Walk of Fame Luokka:Vuonna 1961 syntyneet Luokka:Elävät henkilöt Luokka:Amerikanmeksikolaiset
Constance Marie

Constance Marie Lopez (s. 9. syyskuuta 1965) on yhdysvaltainmeksikolainen näyttelijä. Hänet tunnetaan perheenäiti Angie Lopezin roolista komediasarjassa George Lopez in ohjelmassa George Lopez Show (2002–2007). Constance Marie syntyi Los Angelesissa, Kaliforniassa. Varhaisella urallaan hän niitti mainetta muun muassa David Bowien tanssijana. Hän on esiintynyt myös elokuvissa. == Lähteet == == Aiheesta muualla == * Viralliset sivut * Luokka:Yhdysvaltalaiset näyttelijät Luokka:Yhdysvaltalaiset tanssijat Luokka:Vuonna 1965 syntyneet Luokka:Elävät henkilöt
Belita Moreno

Aurabela "Belita" Moreno (s. 1. marraskuuta 1949) on yhdysvaltalainen näyttelijä. Hän syntyi Teksasin Dallasissa. Moreno esiintyi vuodesta 1986 1990-luvun alkuun komediasarjassa Perfect Strangers. Myöhemmin hänet on nähty muun muassa isoäiti Bennyn roolissa George Lopez -sarjassa (2002–2007). Moreno on myös elokuvanäyttelijä. == Aiheesta muualla == * Luokka:Yhdysvaltalaiset näyttelijät Luokka:Vuonna 1949 syntyneet Luokka:Elävät henkilöt
Masiela Lusha

Masiela Lusha (s. 23. lokakuuta 1985) on näyttelijä. Hän syntyi Tiranassa, Albaniassa, ja ennätti asua Unkarissa sekä Itävallassa ennen asettumistaan Yhdysvaltoihin seitsemänvuotiaana. Lusha on esiintynyt muun muassa perheen tyttären Carmen Lopezin roolissa komediasarjassa George Lopez (2002–2007). Hän on kaksinkertainen Young Artist Award -voittaja. Hän on esiintynyt myös elokuvissa. Tyystin pääasiallisen alansa ulkopuolella Lusha on julkaissut runoja ja perustanut hyväntekeväisyysjärjestön. == Aiheesta muualla == * Virallinen sivusto * Luokka:Albanialaiset näyttelijät Luokka:Yhdysvaltalaiset näyttelijät Luokka:Vuonna 1985 syntyneet Luokka:Elävät henkilöt
Luis Armand Garcia

Luis Armand Garcia (s. 9. maaliskuuta 1992) on yhdysvaltalainen näyttelijä. Hänet tunnetaan perheen pojan Max Lopezin roolista komediasarjassa George Lopez (2002–2007). Garcia syntyi Illinoisissa, mutta muutti uransa edetessä Los Angelesiin, Kaliforniaan. Hän sai vuonna 2003 Young Artist Award -ehdokkuuden. == Aiheesta muualla == * Luokka:Yhdysvaltalaiset näyttelijät Luokka:Vuonna 1992 syntyneet Luokka:Elävät henkilöt
44 (luku)

44 (neljäkymmentäneljä) on luonnollinen luku, jota edeltää luku 43 ja seuraa luku 45. == Matematiikassa == * 44 on yhdistetty luku. * 44 on vajaa luku. * 44 kuuluu tribonaccin lukujonoon. * 44 on onnellinen luku. * 44 on oktaedriluku. * 44 kuuluu O’Halloranin lukuihin, koska se on parillinen mutta ei voi olla sellaisen suorakulmaisen särmiön, jonka sivujen pituudet ovat kokonaislukuja, pinta-ala. * 44 esiintyy kahdessa jaottomassa Pythagoraan kolmikossa: ja .44 Forty-Four LXIV (arkistoitu) * Pienimmän Eulerin tiilen lyhimmän särmän pituus on 44. == Luonnontieteissä == * Ruteniumin järjestysluku jaksollisessa järjestelmässä on 44. * Kalsium-44 on kalsiumin vakaa isotooppi. * Seleeni-78 on seleenin vakaa isotooppi, jonka neutroniluku on 44. * Bromi-79 on bromin vakaa ja luonnossa yleisin isotooppi. Sen neutroniluku on 44. * Krypton-80 on kryptonin vakaa isotooppi, jonka neutroniluku on 44. == Aseissa == * Sturmgewehr 44 oli saksalainen rynnäkkökivääri. * Konepistooli m/44 oli suomalainen konepistooli. * .44 Magnum on patruuna, jota mm. Likaisen Harryn Smith & Wesson Model 29 -revolveri käyttää. == Muissa yhteyksissä == * 44 on Ison-Britannian kansainvälinen suuntanumero. * Barack Obama oli Yhdysvaltojen 44. presidentti. * Wyoming oli 44. Yhdysvaltoihin liittynyt osavaltio. * Hanukan aikana hanukia-kynttelikköön sytytetään yhteensä 44 kynttilää.How to Light the Hanukkah Menorah * Lewis Hamiltonin Formula 1 -auton numero on 44. * Eurooppatie E44 kulkee Ranskan ja Saksan välillä. * Kantatie 44 kulkee Sastamalan ja Kauhajoen välillä. == Lähteet == Luokka:Luonnolliset luvut
Seamus Davey-Fitzpatrick

Seamus Liam Davey-Fitzpatrick (s. 29. joulukuuta 1998 New York City) on yhdysvaltalainen näyttelijä. Hän syntyi New Yorkissa James Fitzpatrickin ja Marty Daveyn ainoaksi lapseksi. Davey-Fitzpatrick sai Young Artist -palkintoehdokkuuden Damien Thornin roolista vuoden 2006 elokuvassa The Omen. == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 1998 syntyneet Luokka:Elävät henkilöt
Elli Suokas

Elli Suokas (oik. Suokas-Steinback, 1895 Viipuri - 1931 Levy: Artie Music klassiset joululaulut 1913-1953) oli amerikansuomalainen laulaja. Hän oli vuoteen 1923 asti ainoa levyttänyt amerikansuomalainen naislaulaja. Suokkaan ura alkoi Suomessa Suomalaisessa Oopperassa ja hän piti myös konsertteja eri puolilla Suomea. Vuonna 1915 konserttimatkalla Yhdysvaltoihin hän jäi maahan ja avioitui amerikannorjalaisen Steinbackin kanssa. Suokas levytti vuosina 1916-1920 yli 30 levypuolta Columbia- ja Victor-merkeille. Levyuransa jälkeen hän muutti Michiganiin, jossa hänen tiedetään esiintyneen satunnaisesti. == Levytykset == Ajankohta ilmaisee levytysession ajankohdan. Kaikki äänitykset tehtiin New Yorkissa. === 23.6.1916 === * Ainoa olen talon tyttö * En voi sua unhoittaa * Käen kukkuessa (Victor-versio) * Pai pai paitaressu (Victor- versio) * Tipu tipu kuuleppas * Tuuti mun vauvani === 27.6.1916 === * Ei taivahan alla * Metsän puita tuuli tuudittaa * Syystunnelma * Taivas on sininen ja valkoinen (Victor-versio) === 13.9.1916 === * Joululaulu ("Ja neitsyt pikku poijuttansa...") * Kyyhkynen kylpee * Oi sinä korkia kuningasten kuningas * Rida ranka * Sydämestäni rakastan === .1.1917 === * Laulu Lapista * Pai, pai, paitaressu (Columbialle) * Sureva ("Taivas on sininen ja valkoinen", Columbialle) * Talon tyttö === 26.4.1917 === * Des Glockenthürmers Töchterlein === 7.6.1917 === * Isänmaalle * Laps Suomen === 12.6.1917 === * Balladi "Kaarle Kuninkaan metsästyksestä" * Hymni Suomelle === 21.6.1917 === * Irmelin Rose * Tiroler sind lustig * Varpunen === .6.1917 === * Erkki paimen * Käen kukkuessa (Columbialle) * Mirjamin laulu * Varpunen jouluaamuna === 9.8.1917 === * Rannalla istuja * Schweizerland === 26.12.1917 === * Iloa ja surua * Kullan ylistys === .9.1920 === * Hei, henttuni sinisillä silmillä * Laulu tulipunaisesta kukasta * Lintuselle * Venehessä vetten päällä (viimeinen sessio julkaistiin Elli Suokas-Steinback nimellä) == Lähteet == Luokka:Amerikansuomalaiset henkilöt Luokka:Suomalaiset laulajat Luokka:Vuonna 1895 syntyneet Luokka:Vuonna 1931 kuolleet
Leonardo AW119

Leonardo AW119 Koala (aiemmin AgustaWestland AW119) on Leonardon valmistama yksimoottorinen kuljetushelikopteri. Malli on suunniteltu Agusta A109:n pohjalta, mutta se on varustettu siitä poiketen vain yhdellä moottorilla. == Käyttö Suomessa == Rajavartiolaitoksen Vartiolentolaivueella on vuodesta 2011 ollut käytössään neljä Koalaa. Suomen rajavartiolaitoksen Agusta Westland AW 119 Ke KoalatRajavartiolaitos - AW 119 Koala Viitattu 19.1.2013. Suomen rajavartiolaitoksen Agusta Westland AW 119 Ke KoalatRajavartiolaitos - AW 119 Koala Viitattu 19.1.2013. Suomen rajavartiolaitoksen Agusta Westland AW 119 Ke KoalatRajavartiolaitos - AW 119 Koala Viitattu 19.1.2013. Suomen rajavartiolaitoksen Agusta Westland AW 119 Ke KoalatRajavartiolaitos - AW 119 Koala Viitattu 19.1.2013. Suomen rajavartiolaitoksen Agusta Westland AW 119 Ke KoalatRajavartiolaitos - AW 119 Koala Viitattu 19.1.2013. Suomen rajavartiolaitoksen Agusta Westland AW 119 Ke KoalatRajavartiolaitos - AW 119 Koala Viitattu 19.1.2013. Suomen rajavartiolaitoksen Agusta Westland AW 119 Ke KoalatRajavartiolaitos - AW 119 Koala Viitattu 19.1.2013. Suomen rajavartiolaitoksen Agusta Westland AW 119 Ke KoalatRajavartiolaitos - AW 119 Koala Viitattu 19.1.2013. Suomen rajavartiolaitoksen Agusta Westland AW 119 Ke KoalatRajavartiolaitos - AW 119 Koala Viitattu 19.1.2013. rekisteritunnus aloitus edeltävä rekisteritunnus OH-HVL 2010 Agusta AB 206 Jet Ranger OH-HRG OH-HVM 2010 Agusta AB 206 Jet Ranger OH-HRH OH-HVN 2010 Agusta AB 206 Jet Ranger OH-HRI OH-HVO 2011 ==Tekniset tiedot== == Lähteet == == Aiheesta muualla == Luokka:Helikopterit Luokka:Leonardon ilma-alukset
Solefald

Solefald on vuonna 1994 perustettu Oslosta, Norjasta kotoisin oleva kahden miehen avant-garde metal -yhtye. Yhtye on tullut tunnetuksi hyvin kokeellisesta ja progressiivisesta musiikistaan, jossa on vaikutteita monista musiikin eri lajeista, mutta black metal on ollut aina pysyvä elementti heidän tuotannossaan. Bändi on julkaissut tähän mennessä kuusi studioalbumia, joista kaksi uusinta ovat vahvasti kallellaan viikinkimetalliin. Yhtye nauttii suurta arvostusta etenkin avant-garde metal -piireissä. Molemmat jäsenet ovat olleet mukana myös muissa yhtyeissä; Jakhelln on Sturmgeistin johtohahmo ja hänellä on myös oma avantgarde/industrial -projekti G.U.T.. Nedland soittaa Borknagarissa koskettimia ja laulaa Age of Silencessä. Sana "solefald" on norjaa ja tarkoittaa auringonlaskua. == Diskografia == === Studioalbumit === * * * * * * * * * === Kokoelma-albumit === * === Demot === * == Jäsenet == * Cornelius Jakhelln – laulu, kitara, basso * Lars Nedland – puhdas laulu, rummut, syntetisaattori == Aiheesta muualla == * Cornelius Jakhellnin kotisivut * * Luokka:Norjalaiset black metal -yhtyeet Luokka:Avantgardemetalliyhtyeet Luokka:Post-metal-yhtyeet
Jimmy Lydon

James "Jimmy" Lydon (30. toukokuuta 1923 – 9. maaliskuuta 2022) oli yhdysvaltalainen näyttelijä. Hän debytoi Broadway-teatterissa vuonna 1937 ja alkoi pian saada elokuvaroolejakin. Eräs varhainen osa oli nimirooli Tom Brownin kouluvuosissa (1940). 1940-luvun alkupuolella Lydon saavutti mainetta myös Henry Aldrich -elokuvista. Vuonna 1948 hän esiintyi James Cagneyn tähdittämässä elokuvassa Vain yksi vuorokausi. Lydon työskenteli televisiossakin – paitsi näyttelijänä, myös ohjaajana, tuottajana ja käsikirjoittajana. ==Lähteet== == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset lapsinäyttelijät Luokka:Vuonna 1923 syntyneet Luokka:Vuonna 2022 kuolleet
Vonette Dixon

Vonette Dixon (s. 26. marraskuuta 1975) on jamaikalainen pika-aitajuoksija. Dixon osallistui ensimmäisen kerran arvokilpailuihin Edmontonin MM-kisoissa 2001, jossa hän sijoittui kahdeksanneksi. Hän voitti Kansainyhteisön kisoista 2002 hopeaa ajalla 12,83. Pariisin MM-kisoissa seuraavana vuonna hän juoksi yhdeksänneksi. Helsingin MM-kisoissa 2005 hän karsiutui välierissä ajalla 13,08, mutta seuraavissa MM-kilpailuissa Osakassa 2007 hän sijoittui seitsemänneksi ajalla 12,64. Myöhemmin samana vuonna hän juoksi Stuttgartin yleisurheilufinaalissa viidenneksi. Pekingin olympialaisissa 2008 hän jäi välieriin. Dohan sisäratojen MM-kisoissa 2010 hän oli kuudes 60 metrin aitajuoksussa. Seuraavan vuoden Daegun MM-kilpailuissa hän karsiutui välierissä. == Ennätykset == * 100 metrin juoksu: 11,47 (2000) * 100 metrin aitajuoksu: 12,64 (2007) == Lähteet == * Luokka:Jamaikalaiset pika- aitajuoksijat Luokka:Vuonna 1975 syntyneet Luokka:Elävät henkilöt
Hanna Maron

Hanna Maron (; 22. marraskuuta 1923 Berliini, Saksa – 30. toukokuuta 2014 Tel Aviv, Israel) oli israelilainen näyttelijä. Hän syntyi Berliinissä, mutta muutti perheineen Palestiinaan natsipuolueen astuttua Saksassa valtaan vuonna 1933. Jo lapsena esiintymisen aloittanut Maron oli Tel Avivissa Cameri- teatterin tähtenä. Hänet muistetaan muun muassa musikaalista Hello, Dolly!, mutta hän esiintyi myös elokuvissa ja televisiossa. Hän sai vuonna 1973 Israel-palkinnon. Vuonna 1970 palestiinalaiskapinalliset heittivät kranaatin kohti lentokonetta, jossa Maron oli matkustajana. Näyttelijä haavoittui, ja hänen jalkansa jouduttiin amputoimaan. Tapaus ei kuitenkaan koitunut uran lopuksi.http://www.jewish- theatre.com/visitor/article_display.aspx?articleID=342 == Lähteet == == Aiheesta muualla == * Luokka:Israelilaiset näyttelijät Luokka:Vuonna 1923 syntyneet Luokka:Vuonna 2014 kuolleet
Kampelakalat

Kampelakalat (Pleuronectiformes) on viuhkaeväisten kalojen lahko, johon kuuluu noin 680 lajia. Nämä jaetaan kahteen alalahkoon ja 14 heimoon. Aikuiset kampelakalat ovat merenpohjalla makaavia ja liikkuvia pohjakaloja. Niiden ruumis on litteä ja epäsymmetrinen; molemmat silmät ovat samalla puolella päätä. Kuoriutuessaan munasta kampelanpoikaset ovat kuitenkin normaalisti vielä kaksikylkisesti symmetrisiä, pystyssä uivia kaloja. Yleensä alle parisenttisenä ne kokevat muodonmuutoksen, jossa mm. toinen silmä vaeltaa kallon toiselle puolelle, ja kala asettuu pohjaelämään. Yksi suurimmista kampelakaloista on ruijanpallas, joka voi kasvaa kaksi metriä pitkäksi ja painaa yli 300 kiloa. Pienimmät kampelakalat jäävät noin kymmenen senttimetrin pituisiksi. Monet oikeasilmäkampelat-heimon kampelakalat ovat merkittäviä ruokakaloja, samoin jossain määrin jotkut merianturat ja vasensilmäkampelat. Itämeressä Suomen vesillä esiintyy säännöllisesti kaksi kampelalajia, kampela (Platichthys flesus) ja piikkikampela (Psetta maxima). Vain muutaman kerran on tavattu satunnaislajeja punakampelaa (Pleuronectes platessa), hietakampelaa (Limanda limanda) ja silokampelaa (Scophthalmus rhombus). ==Lähteet== * *Nelson, J.S. (2006) Fishes of the World, 4th edition. Wiley. * == Viitteet == ==Aiheesta muualla== * * Luokka:Seulonnan keskeiset artikkelit